rejauldu/bengali-wikipedia huggingface dataset:
মোহনিশ বেহল (, জন্মঃ ১৪ আগস্ট ১৯৬১) হচ্ছেন ভারতের একজন অভিনেতা যিনি চলচ্চিত্র এবং টেলিভিশন দুই জায়গাতেই কাজ করেছেন। তার মা নূতন ভারতের খ্যাতিমান অভিনেত্রী ছিলেন, বাবা রজনীশ নৌবাহিনীর নাবিক ছিলেন। মোহনিশ তার মার দিক দিকে খ্যাতিমান মুখার্জী-সমর্থ পরিবারের সদস্য।  ১৯৮৩ সালের হিন্দি চলচ্চিত্র বেকারার দ্বারা মোহনিশ তার অভিনয় জীবন শুরু করেছিলেন, যদিও ১৯৮৯ সালের সালমান খান এবং ভাগ্যশ্রী অভিনীত চলচ্চিত্র ম্যানে পিয়ার কিয়া  তার জীবন বদলিয়ে দেয়, তিনি এটিতে খল চরিত্রে ছিলেন। চলচ্চিত্রটির সফলতা মোহনিশকে একটি পরিচিত অভিনেতা বানিয়ে দিয়েছিলো। শাহ রুখ খান এর চলচ্চিত্র দিওয়ানা (১৯৯২) তে তিনি ছিলেন, সূর্য বারজাত্যর হাম সাথ সাথ হ্যায় এবং হাম আপকে হ্যায় কন চলচ্চিত্রে তার চরিত্রগুলো স্মরণীয়। তথ্যসূত্র  বহিঃসংযোগ    বিষয়শ্রেণী:১৯৬১-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:মুম্বইয়ের অভিনেতা
ডেনড্রোবিয়াম অ্যানোসমাম (গন্ধবিহীন ডেনড্রোবিয়াম) এপিফাইটিক অর্কিডের একটি প্রজাতি। এটি ইন্দোচীন, ইন্দোনেশিয়া, ফিলিপাইন সহ শ্রীলঙ্কা থেকে নিউ গিনি পর্যন্ত দক্ষিণ-পূর্ব এশিয়া অঞ্চল জুড়ে পাওয়া যায়। ১৮৩৯ সালে, এর সুগন্ধি জাতটি প্রথম ফিলিপাইনে লিন্ডলি আবিষ্কার করেন এবং ডেনড্রোবিয়াম ম্যাক্রোফিলাম নামকরণ করেন, যা পরবর্তীতে অন্যান্য প্রজাতির সমার্থক হিসাবে বিবেচিত হয়। ছয় বছর পরে, ফিলিপাইনে আবার গন্ধবিহীন জাতটি আবিষ্কৃত হয়।  ফিলিপাইনে, এটি স্থানীয়ভাবে সাংগুমায় নামে পরিচিত, এটি মাসাংসাং (অতিপ্রবল ঘ্রাণ) এবং নাকাকাউমায় (ক্লান্তিদায়ক) এর জন্য তৈরি তাগালগ শব্দ। অন্যান্য স্থানীয় শব্দের মধ্যে রয়েছে ল্যাটিগো (হর্সওয়াইপ) এর দীর্ঘ লটকন বেত যা ফুল ফোটার আগে পর্ণমোচী হয়ে ওঠে।   তথ্যসূত্র    বহিঃসংযোগ         বিষয়শ্রেণী:ক্রান্তীয় এশিয়ার উদ্ভিদকুল
ওয়াসলান্ড-বেভেরেন হচ্ছে বেভেরেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ বি-এ খেলে। এই ক্লাবটি ১৯৩৬ সালে প্রতিষ্ঠিত হয়েছে। ওয়াসলান্ড-বেভেরেন তাদের সকল হোম ম্যাচ বেভেরেনের ফ্রিথিল স্টাডিওনে খেলে থাকে; যার ধারণক্ষমতা হচ্ছে ৮,১৯০। বর্তমানে এই ক্লাবের ম্যানেজারের দায়িত্ব পালন করছেন নিকি হায়েন এবং সভাপতির দায়িত্ব পালন করছেন ডির্ক হুয়ক। যুগোস্লাভীয় রক্ষণভাগের খেলোয়াড় আলেকসান্দ্র ভুকোতিচ এই ক্লাবের অধিনায়কের দায়িত্ব পালন করছেন।   তথ্যসূত্র    বহিঃসংযোগ        বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:বেলজিয়ামের ফুটবল ক্লাব বিষয়শ্রেণী:১৯৩৬-এ বেলজিয়ামে প্রতিষ্ঠিত বিষয়শ্রেণী:১৯৩৬-এ প্রতিষ্ঠিত ফুটবল ক্লাব
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ১৬:০৮, ৮ ফেব্রুয়ারি ২০২৫ (ইউটিসি) :ইহিভি (পর্নোগ্রাফিক অভিনেত্রী)   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০১:৩৭, ২৯ জানুয়ারি ২০২৫ (ইউটিসি)  @MS Sakib  যদিও দুই ধরনের পুরস্কার পেয়েছেন, কিন্তু উভয়টাই কেবল পুরস্কারই উল্লেখযোগ্য। ―  ☪  কাপুদান পাশা (✉) ০৪:৫৮, ২৯ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নির্বাসিত চূর্ণী গাঙ্গুলি পরিচালিত ২০১৪ সালের বাংলা ভাষার ভারতীয় নাট্য চলচ্চিত্র। এতে দেখা যায় একজন লেখিকাকে ধর্মের বিরুদ্ধে লেখার জন্য নিজ দেশ থেকে বিতাড়িত হতে হয় এবং পরবর্তীকালে তার বিড়াল বাঘিনীর সাথে তার সম্পর্কের চিত্রায়ন দেখানো হয়। চলচ্চিত্রটির সুরায়োজন করেছেন রাজা নারায়ণ দেব।  ২০২৪ সালের ডিসেম্বরে অনুষ্ঠিত ৩য় দিল্লি আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং সেখানে এটি শ্রেষ্ঠ চলচ্চিত্রের পুরস্কার অর্জন করে। এটি ২০১৫ সালে শ্রেষ্ঠ বিদেশি চলচ্চিত্র বিভাগে একাডেমি পুরস্কারে ভারতীয় নিবেদন ছিল। এটি ৬২তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ শব্দ পুনঃগ্রহণ বিভাগে দুটি পুরস্কার অর্জন করে।   অভিনয়শিল্পীদল   চূর্ণী গাঙ্গুলি - লেখিকা  শাশ্বত চট্টোপাধ্যায় - প্রিতম   অরিন্দম বাগচী - অনুকূল   রাইমা সেন - সায়ন্তী  অর্ধেন্দু বন্দ্যোপাধ্যায় - সায়ন্তীর বাবা  দীপঙ্কর দে - প্রধানমন্ত্রী  চিত্রবানু বসু - কালিদাস  দীপঞ্জন বসু - আইডি ভেরিফিকেশন অফিসার  লার্স বেথকে - লুকাস  নেওমি বেথকে - আপেল বাগানে তরুণী  গৌতম ভট্টাচার্য - স্কুল লাইব্রেরিতে সাংবাদিক  কিশোর ভিমানী - মিস্টার গোয়েঙ্কা  সঞ্জয় বিশ্বাস - কনস্যুলেটের কর্মচারী  লিয়া বয়সেন - উইলমা  বিপ্লব চট্টোপাধ্যায় - মতি  বাল্মিকী চট্টোপাধ্যায় - দেবু  খেয়া চট্টোপাধ্যায় - কুরিয়ার সার্ভিস সহকারী  শ্রুতি দাস - মায়ের জন্য কান্নারত কিশোরী   রাজশ্রী দে - মনিবুল  কৌশিক গঙ্গোপাধ্যায় - জয়ন্ত  রজত গঙ্গোপাধ্যায় - চঞ্চল  অভিমন্যু মুখোপাধ্যায় - টিভি সাংবাদিক  পর্ণা ঘটক - ভেট  জোয়াকিম গ্রানবার্গ - থিও  ক্রিস্টার হোলবার্গ - সুইডিশ দূত  ইয়োহানা ইডা - রিপোর্টার  ক্রিস্টোফার এল জনসন - সুইডিশ সিকিউরিটি কর্মকর্তা ১  ভরত কৌল - বিক্রম এহসাস  এরিক ক্রফ - দেহরক্ষী  দেবমাল্য মৌলিক - সংবাদপাঠক  অরুণ মুখোপাধ্যায় - অমল মজুমদার  অশোক মুখোপাধ্যায় - কুরিয়ার সার্ভিস কর্মকর্তা  সুমন্ত মুখোপাধ্যায় - পুলিশ কমিশনার  শমিতা সাহা - বাঘিনীর দেখভালের লোক  শাজি ওডেমির - লিলিয়ানা  লেনার্ট বি. স্যান্ডেলিন - মিছিলকারী   পুরস্কার  চলচ্চিত্রটি নিম্নোক্ত পুরস্কার পেয়েছে:   বছর পুরস্কার বিভাগ মনোনীত ফলাফল  ২০১৪ ৩য় দিল্লি আন্তর্জাতিক চলচ্চিত্র উৎসব শ্রেষ্ঠ চলচ্চিত্র নির্বাসিত   ২০১৫ অল লাইটস ইন্ডিয়া আন্তর্জাতিক চলচ্চিত্র উৎসব, কোচি শ্রেষ্ঠ ইন্ডিউড প্যানারোমা চলচ্চিত্র   ৬২তম জাতীয় চলচ্চিত্র পুরস্কার শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক চূর্ণী গাঙ্গুলি   শ্রেষ্ঠ শব্দ পুনঃগ্রহণ অনির্বান সেনগুপ্ত, দীপঙ্কর চাকী    তথ্যসূত্র    বহিঃসংযোগ     বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:রাজা নারায়ণ দেব সুরারোপিত চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
"ফ্র্যাগমেন্টস অফ অলিম্পিয়ান গসিপ" একটি কবিতা যা নিকোলা টেসলা 1920 এর দশকের শেষের দিকে তার বন্ধু জার্মান কবি এবং রহস্যবাদী জর্জ সিলভেস্টার ভিয়েরেক এর জন্য রচনা করেছিলেন। এটি সেদিনের বৈজ্ঞানিক প্রতিষ্ঠাকে নিয়ে মজা করেছে।   আমার মহাজাগতিক ফোনে শুনতে পেলাম অলিম্পাস থেকে আসা কিছু কথার ঢেউ।''''এক নবাগতের আগমন হয়েছে; শব্দে ভর দিয়ে কিছুটা আঁচ করতে পারলাম।  আর্চিমিডিস তার লিভার নিয়ে ব্যস্ত  সবসময় সমস্যাগুলো সমাধান করতে।  বলছে: পদার্থ আর বল রূপান্তরযোগ্য,  ভুল সেই নিয়ম যেগুলো তুমি ভাবতে অটুট।  নীচে, পৃথিবীতে তারা সর্বশক্তিতে কাজ করছে,  এবং খবর আসছে খুবই দ্রুত।  সর্বশেষে এসেছে এক মহাজাগতিক বন্দুকের খবর,  নিক্ষিপ্ত হওয়া মোটেও মজার কিছু নয়।  আমরা সতর্ক, অনেক কিছু ঝুঁকিতে,  এই দস্যুরা এক চরম বিপদ—এ ত্রুটি কোনো ভুল নয়।  দুঃখজনক, স্যার আইজ্যাক, তারা তোমার খ্যাতি ম্লান করেছে  এবং তোমার মহান বিজ্ঞানকে উল্টে দিয়েছে।  এখন এক লম্বা চুলের পাগল, আইনস্টাইন নামে,  তোমার উচ্চ শিক্ষায় সব দোষ আরোপ করে।  বলছে: পদার্থ আর বল রূপান্তরযোগ্য,  ভুল সেই নিয়ম যেগুলো তুমি ভাবতে অটুট।  আমার ছেলে, আমি খুবই অজ্ঞ,  এত সূক্ষ্ম কৌশল বুঝবার জন্য।  আমার অনুসারীরা শক্তিশালী মননের,  আমি পেছনেই থাকতে স্বাচ্ছন্দ্যবোধ করি।  হয়তো আমি ব্যর্থ হয়েছি, তবে সর্বোচ্চ চেষ্টা করেছি,  আমার এই প্রভুরা হয়তো বাকিটা করবেন।  এসো, কেলভিন, আমি আমার কাপ শেষ করেছি।  তোমার বন্ধু টেসলা কবে আসছে?  ওহ, কেলভিন বলল, সে সবসময় দেরি করে,  এ নিয়ে অভিযোগ করাও হবে বৃথা।  তারপর নীরবতা—নরম স্লিপারের পায়ের আওয়াজ—  আমি টোকা দিলাম এবং—রাস্তায় বিশৃঙ্খলার আওয়াজ।  Nikola Tesla, Novice   তথ্যসূত্র   বিষয়শ্রেণী:নিকোলা টেসলা বিষয়শ্রেণী:1920s poems
হুসাইল ইবনে জাবির(মৃত্যু ৩ হিজরী/৬২৫ খ্রিষ্টাব্দে) মুহাম্মদ এর একজন বিশিষ্ট সাহাবা ছিলেন । যিনি রাসুল মক্কা থাকতেই ইসলাম গ্রহণ করেন । তিনি রাসুল এর বিখ্যাত সাহাবী হুযাইফা ইবনে ইয়ামানের পিতা ছিলেন ।  বংশ পরিচয়  তিনি গাতফান গোত্রের "আবস" শাখার সন্তান । এজন্য তাকে আল-আবসীও বলা হয়। পিতার নাম জাবির এবং মাতার নাম জানা যায়না । তার স্ত্রী মদিনার আন্সার গোত্রের আবদুল আশহাল শাখার কন্যা,স্ত্রীর নাম রাবাহ বিনতু কা’ব ইবন আদী ইবন আবদিল আশহাল । তার ৫ টি সন্তান ছিলো ।  ১. হুজাইফা ইবনে হুসাইল  ২. সা’দ ইবনে হুসাইল  ৩. সাফওয়ান ইবনে হুসাইল  ৪. মুদলিজ ইবনে হুসাইল  ৫. লাইলা ইবনে হুসাইল  এরা পরবর্তীতে ইতিহাসে ইয়ামানে বংশধর নামে পরিচিতি লাভ করে ।  মৃত্যু  ৬২৭ খ্রিষ্টাব্দে অর্থাৎ ৫ম হিজরীতে উহুদের যুদ্ধের সময় ভিড়ের মাঝে চিনতে না পেরে ভুলক্রমে মুসলিম সৈন্যদের হাতেই নিহত হন ।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা
জগদীশপুর হল্ট রেলওয়ে স্টেশন হল ইস্টার্ন রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি হল্ট রেলওয়ে স্টেশন। স্টেশনটি ভারতের বিহার রাজ্যের ভাগলপুর জেলার জগদীশপুরে ভাগলপুর – হাঁসডিহা রোডের পাশে অবস্থিত।   ইতিহাস   ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২৩ ডিসেম্বর ২০১২ সালে চালু হয় এবং দুমকা থেকে বড়পালাসী রুট ২০১৪ সালের জুনে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।   তথ্যসূত্র   বিষয়শ্রেণী:ভাগলপুর জেলার রেলওয়ে স্টেশন বিষয়শ্রেণী:মালদা রেলওয়ে বিভাগ বিষয়শ্রেণী:বিহারের রেলওয়ে স্টেশন অসম্পূর্ণ
আইনাম হচ্ছে ভারতীয় অঙ্গরাজ্য আসামের লোকগীতিসমূহের মধ্যে একটি প্রধান ভাগ। আসামের লোকগীতিগুলিকে প্রধানত তিনটি ভাগে ভাগ করা যায়। সেগুলি হল যথাক্রমে অনুষ্ঠানমূলক, আখ্যানমূলক এবং বিবিধ বিষয়ক। আইনাম, বিয়ানাম, বিহুগীত ইত্যাদিগুলি হচ্ছে অনুষ্ঠানমূলক লোকগীতির অন্তর্গত।অসমীয়া সাহিত্যর সমীক্ষাত্মক ইতিবিত্ত, সত্যেন্দ্রনাথ শর্মা, সোমার প্রকাশ, ২০১৩, পৃষ্ঠা-২১, ২২ আইনাম, সুবচনীর গীত, অপেচরীর গীত, লখিমী সবাহের গীত, গোসাঁনী পূজার গীত ইত্যাদি গানগুলি প্রায় একই পর্যায়ের গান। এই গানগুলি নিরক্ষর লোকজীবনের সম্পদ৷ এর রচয়িতার নাম পাওয়া যায় না। সেজন্য এই গানগুলি লোক সাহিত্যর অন্তর্গত। আসামের নারীদের মধ্যে বিশেষে গ্রাম্য পর্যায়ে এই গানগুলি প্রচলিত। বসন্ত রোগ মানুষের গায়ে দেখা দিলে এই নামগান গাওয়া হয়। বসন্ত রোগ 'সাত জন আই বা দেবীর' কোপদৃষ্টির জন্য হয় বলে আসামের জনমধ্যে যে বিশ্বাস আছে, সেই বিশ্বাসই আইনামের জন্ম দিয়েছে। এই সাতবোনকে সন্তুষ্ট করার জন্যই আইনাম গাওয়া হয়৷ অবশ্য বর্তমান সময়ে এই নামগুলি বিলুপ্তির পথে৷ বয়স অনুক্রমে সারিরিক বিকাশ না ঘটলে বা বিনারোগে শিশু-কিশোর শুকিয়ে শীর্ণ হয়ে গেলে অপ্সরার দোষ বলে আইরা চাতালের মধ্যে অপ্সরা সবাহ পেতে গান গায়।  সেইমতো সুবচনী দেবীকে অসুখ-অশান্তি নিবারণ করার কারণে গীতের মাধ্যমে স্তুতি প্রার্থনা করা হয়। এই কয়জন উপদেবীকে মহামায়া বা দুর্গার অভিব্যক্তি বলে বিশ্বাস করা হয়। এই অনুষ্ঠানগুলিতে আইদের গাওয়া গীতিগুলিতে নারীসুলভ কমনীয়তা, সরল বিশ্বাস, প্রগাঢ় ভক্তির পরিচয় পাওয়া যায়। দেবীকে মাতাজ্ঞানে, অতি আপনজনের মতো আন্তরিক শ্রদ্ধা ও ভক্তিতে গানগুলির মাধ্যমে আহ্বান করা হয়। ভাষার সরলতা এবং সহানুভূতির আন্তরিকতা এই গানগুলির বিশেষত্ব।   উদাহরণ  আইনামের উদাহরণ: যেই বস্তু দিওঁ মাতা সেই বস্তু চুবা। আপনার নামে মাতা আপুনি সন্তোষ হবা।  দুখীয়ার পুতলা আ তুলি দিলে। আইর মন দয়ালী নাই আইর নাম শীতলা দুখীয়ার পুতলা দি যোঁবা বুকু জুরাই।  আই বা শীতলা দেবীর সাত ভাই-বোনের আগমনে ভক্ত বা নামতীদের কল্পনায় প্রকৃতির পরিবর্তন এবং সৌন্দর্য কেমনভাবে পরিস্ফূট হচ্ছে তার উদাহরণ নিচের গীতিটিই তুলে ধরে। উজাই আহিলে আইর সাতৈ ভনী সাতালি পরবেত জুরি তরু-তৃণলতা সবে দোঁবাই মাথা আই আহিবরে শুনি।। সোনারে চকরে, উরে জাকি মারি, রূপরে দুটিি পাখি। শহর ফুরিব পর্যন্ত আইলোক আসছে জীবদান মাগিছে আমি।। নাজানি সোমালো, আইর ফুলেবাড়ি, নিচিনি চিঙিলোঁ কলি ইবারর দোষকে ক্ষমিবা গোসানী মাতা চরণত ধরে।৷ দুখীয়ার ঘর পর্যন্ত আইলোক আসছে, দিব পর্যন্ত নাই যে একো। মূররে কেশেরে পাব মলচিম, দেহরে পারি দিম সাঁকো।  শেষর সারিটিতে আয়তীদের আত্মসমর্পণের ভাব, ভক্তি সুন্দরভাবে প্রকাশ পেয়েছে। যে অনুষ্ঠানসমূহকে কেন্দ্র করে এই গানগুলি রচিত হয়েছে সেই অনুষ্ঠানগুলি প্রাচীন হলেও মুখে মুখে এসে গানগুলির ভাষা আধুনিক হয়ে গেছে। আইনামসমূহের মধ্যে পিছলার ঘাট, ফুলবাড়ির দেওঘর ইত্যাদির নাম সর্বদা উল্লেখ পাওয়া যায়৷ পিছলা নদীর পারের কথা দেবীমন্দিরের কথা বেড সাহেবও উল্লেখ করে গিয়েছেন। আসামের উত্তর লখিমপুর-এর এই পিছলা নদী এবং ফুলবাড়ি থানে একসময় আই পূজার কেন্দ্রস্থল ছিল।অসমীয়া গীতি সাহিত্য, মহেশ্বর নেওগ, চতুর্থ প্রকাশ, ২০০৮, পৃষ্ঠা-১৯   তথ্যসূত্র   বিষয়শ্রেণী:আসামের সঙ্গীত
একই নামের অন্যান্য ব্যক্তিবর্গের জন্য দেখুন নূরুল ইসলাম  শহীদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ০১-০৬-২০১১   জন্ম ও শিক্ষাজীবন  নূরুল ইসলামের জন্ম ফেনী জেলার সদর উপজেলার মোটবি ইউনিয়নের লক্ষ্মীপুর গ্রামে। তার বাবার নাম মুনশি আহমদ উল্লাহ এবং মায়ের নাম ফিরোজা বেগম। তিনি বিবাহিত ছিলেন। প্রথম স্ত্রী কাঞ্চন আরা বিবি মারা গেলে তিনি দ্বিতীয় বিয়ে করেন। দ্বিতীয় স্ত্রী জাহানারা বেগম। তার চার ছেলে ও এক মেয়ে।    কর্মজীবন  প্রথম ইস্ট বেঙ্গল রেজিমেন্টে কর্মরত ছিলেন নূরুল ইসলাম। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে তিনি যুদ্ধে ঝাঁপিয়ে পড়েন। ২ নম্বর সেক্টরের রাজনগর সাবসেক্টরে যুদ্ধ করেন। মুক্তিযুদ্ধে সাহসিকতা ও বীরত্ব প্রদর্শনের জন্য শহীদ নূরুল ইসলামকে মরণোত্তর বীর বিক্রম খেতাব প্রদান করা হয়েছে।   মুক্তিযুদ্ধে ভূমিকা  ১৯৭১ সালের ৮ জুন ফেনী জেলার বিলোনিয়া এলাকায় মুন্সিরহাটে মোক্তারবাড়িতে পাকিস্তানি সেনাদের সঙ্গে মুক্তিযোদ্ধাদের যুদ্ধ হয়। একদিকে বৃষ্টি, অন্যদিকে সারা রাত জাগার ক্লান্তি। সব উপেক্ষা করে নূরুল ইসলাম বাংকারে বসে আছেন। তিনি একা নন, তার সঙ্গে আছেন আরও অনেক মুক্তিযোদ্ধা। তাঁদের এই অপেক্ষা শত্রু পাকিস্তানি সেনাদের জন্য। এলাকাজুড়ে একটা থমথমে অবস্থা। পাকিস্তানি সেনাবাহিনীর বিশাল একটি দল মুক্তিযোদ্ধাদের দখলে থাকা এলাকা পুনর্দখলের জন্য আক্রমণ শুরু করেছে। কয়েক দিন ধরে শুরু হয়েছে তাদের আর্টিলারির গোলাবর্ষণ। আগের রাতে পাকিস্তানিরা নূরুল ইসলামদের অবস্থানে অবিরাম গোলাবর্ষণ করেছে। কিন্তু তারা সেসব উপেক্ষা করে তাঁদের অবস্থান ধরে রেখেছেন।  সকালে শত শত পাকিস্তানি সেনা তাদের অবস্থানের দিকে এগিয়ে আসতে থাকলো। পাকিস্তানি সেনাবাহিনীর ১৫ ও ১৯ বেলুচ রেজিমেন্ট, ২১ আজাদ কাশ্মীর রাইফেলস ও ইস্ট পাকিস্তান সিভিল আর্মড ফোর্সেস (ইপিকাপ) সমন্বয়ে সম্মিলিত পাকিস্তানি বাহিনী। পাকিস্তানিরা তাদের কামান, মর্টার ও বিকোয়েললেস রাইফেল দিয়ে বৃষ্টির মতো গোলাবর্ষণ করছিল। তার মধ্যেই সাহসিকতার সঙ্গে নূরুল ইসলাম ও তার সহযোদ্ধারা যুদ্ধ করে যাচ্ছিলেন। তাঁদের পাল্টা আক্রমণে পাকিস্তানি বাহিনী ছত্রভঙ্গ হয়ে পেছন দিকে সরে যায়। এমন সময় শত্রু পাকিস্তানিদের একটি শেল এসে পড়ল নূরুল ইসলামের অবস্থানে। শেলের টুকরার আঘাতে তার শরীর কুঁকড়ে গেল। পাশের বাংকার থেকে দুজন সহযোদ্ধা এসে তাকে নিয়ে গেলেন একটু দূরে। কিন্তু নূরুল ইসলামের দুর্ভাগ্য। আবার একটি মর্টার শেল এসে আঘাত করল তার শরীরে। সঙ্গে সঙ্গে তার জীবনপ্রদীপ নিভে গেল। শহীদ হলেন তিনি।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা
অ্যাপলেট হচ্ছে জাভা (প্রোগ্রামিং ভাষা) দ্বারা লেখা প্রোগ্রাম যা কোন ওয়েবপেজ এ সংযুক্ত করার জন্য লেখা হয়। যদিও অ্যাপলেট কম্পিউটার প্রোগ্রাম, তবুও নিরাপত্তার কারণে অ্যাপলেটের কিছু সীমাবদ্ধতা রাখা হয়েছে। জাভা অ্যাপলেট Mandelbrot জাভা অ্যাপলেট   সুবিধা  জাভা অ্যাপলেট-এর নিচের এক বা একাধিক সুবিধা আছে।  সহজে অন্যান্য ভিত্তির পরিচালন ব্যবস্থাতে চলে, যা একে ভিত্তি নির্ভরমুক্ত করেছে।  একি অ্যাপলেট বিভিন্ন সংস্করণের জাভায় চলতে সক্ষম।  বেশিরভাগ ব্রাউজার এই ধরনের অ্যাপলেট চালাতে সক্ষম।   অসুবিধা  জাভা অ্যাপলেট-এর নিচের এক বা একাধিক অসুবিধা আছে।   বিকল্প   বিষয়শ্রেণী:জাভা প্রোগ্রামিং বিষয়শ্রেণী:জাভা প্ল্যাটফর্ম
বারতিৎসু একটি সংকর মার্শাল আর্ট এবং আত্মরক্ষা পদ্ধতি যেটি ১৮৯৮-১৯০২ সালের দিকের সময়ে ইংল্যান্ডে উন্নতি লাভ করে। ১৯০১ সালে স্যার আর্থার কোনান ডয়েল, শার্লক হোমস রহস্য গল্পে লেখক (বারিৎসু হিসাবে) এটাকে অমরত্ব দান করে। ২০ শতকের অধিকাংশ জুড়ে সুপ্ত থাকলেও ২০০২ সাল থেকে এটি পুনরুজ্জীবিত হয়।   তথ্যসূত্র    বহিঃসংযোগ   Bartitsu Society   Bartitsu at Fullcontactmartialarts.org  The Bartitsu Club of NYC study group based in New York, NY  Battersea Bartitsu Club  MAGB-licensed  club based in London, England  বিষয়শ্রেণী:ইউরোপিয়ান মার্শাল আর্ট বিষয়শ্রেণী:সংকর সমরকলা
২০১২ ত্রিনিদাদ ও টোবাগো চার-জাতি টুয়েন্টি২০ সিরিজ একটি আনফিসিয়াল সিরিজ। এই টুর্নামেন্টটি ত্রিনিদাদ ও টোবাগোর স্বাধীনতার ৫০ বছর পূর্তি উপলক্ষে আয়োজিত হয়। ৪টি দেশ এই টুর্নামেন্টে অংশ নেয় এবং প্রত্যেক দেশ ৩টি করে ম্যাচ খেলে। দেশগুলো হল ত্রিনিদাদ ও টোবাগো, বাংলাদেশ, আফগানিস্তান, বার্বাডোস। এই টুর্নামেন্টটিতে মোট ৬টি ম্যাচ হয়। এই টুর্নামেন্টটি আনফফিসিয়াল বলে এই টুর্নামেন্টটিকে ২০১২ আইসিসি বিশ্ব টুয়েন্টি২০ এর প্রস্তুতিমূলক টুর্নামেন্ট হিসেবে বিবেচনা করা হয়। টুর্নামেন্টের বিজয়ী দল প্রাইজমানি হিসেবে ৫০,০০০ মার্কিন ডলার পায়।   নিয়মাবলি  টুর্নামেন্টে নিম্নের নিয়মানুসারে পয়েন্ট প্রদান করা হয়; ফলপয়েন্টজয়৩ পয়েন্টফলাফল বিহীন১ পয়েন্টহার০ পয়েন্ট   প্রত্যেক দল ৩টি করে ম্যাচ খেলবে।  সর্বোচ্চ পয়েন্টধারী দল চ্যাম্পিয়ন হবে।  ২ দলের পয়েন্ট সমান হয়ে গেলে মুখোমুখি লড়াই এর ফলের ভিত্তিতে চ্যাম্পিয়ন দল নিশ্চিত হবে।  ৩ দলের পয়েন্ট সমান হয়ে গেলে রান-রেট এর ভিত্তিতে চ্যাম্পিয়ন দল নিশ্চিত হবে।   পয়েন্ট-তালিকা  + ২০১২ ত্রিনিদাদ ও টোবাগো চার-জাতি টুয়েন্টি২০দলখেলা জয় হার ফলহীন পয়েন্ট নেট রান রেট   ৩২১০৬+০.৪০৪ বিসিবি একাদশ ৩২১০৬+০.৩৩০                                                                 ৩১২০৬+০.১০৫৩০৩০০-০.৯২৮   খেলা    তথ্যসূত্র   বিষয়শ্রেণী:ক্রিকেট টুর্নামেন্ট বিষয়শ্রেণী:২০১২-এ ক্রিকেট বিষয়শ্রেণী:ত্রিনিদাদ ও টোবাগোয় ক্রিকেট
বাংলাদেশ নিটওয়্যার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন বা বিকেএমইএ বাংলাদেশে নিটওয়্যার প্রস্তুতকারকদের একটি জাতীয় বাণিজ্য সংস্থা, যেটি বাংলাদেশের ঢাকায় অবস্থিত। সংসদ সদস্য সেলিম ওসমান এর সভাপতি। এটি বাংলাদেশের তৈরি পোশাক শিল্পকে সম্প্রসারিত করছে এমন সংস্থাগুলোর মধ্যে প্রধান। এবং সরকার ও শ্রমিক সংগঠনগুলিকে এই শিল্পের জন্য নীতিমালা নির্দেশিকা তৈরিতে এ সংস্থা সহায়তা করছে। যদিও এই শিল্পে শ্রম পরিবেশ উন্নয়নে এই সংগঠনের সদস্যদের দেয়া প্রতিশ্রুতির কিছু সমালোচনা রয়েছে তবে এই সংস্থার সক্রিয় অবদান এবং অর্থবহ কর্মসূচি ছাড়াই এই শিল্পের টেকসই বৃদ্ধি করা প্রায় অসম্ভব।   ইতিহাস  বিকেএমইএ ১৯৯৬ সালে প্রতিষ্ঠিত হয়েছিল। এ সংস্থার নিজস্ব গবেষণা ইউনিট রয়েছে। সেভ দ্য চিলড্রেনের অংশীদারিতে বিকেএমইএর সদস্যদের কারখানায় শিশুশ্রম দূরীকরণের একটি কর্মসূচি রয়েছে। এটি পোশাক তৈরির কারখানায় শ্রমের অবস্থার উন্নতি করতে ডয়চে গেসেলশ্যাফট ফর ইন্টারন্যাশনাল জুসামেনারবিটের সাথে কাজ করে।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯৬-এ বাংলাদেশে প্রতিষ্ঠিত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ১৩:৪৭, ২৪ এপ্রিল ২০১৫ (ইউটিসি) মিছবাহুল উলূম কামিল মাদরাসা   – (অপসারণের প্রস্তাবনা দেখুনলগ দেখুন) () ১-২ লাইনের নিবন্ধ। উল্লেখযোগ্য কোন তৃতীয়পক্ষের তথ্যসূত্র নেই। মহীন রীয়াদ (আলাপ) ১০:৪৩, ১২ এপ্রিল ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ভূপেন্দ্র রাজনীতান্ত প্যাটেল (জন্ম: ১৫ জুলাই ১৯৬২) একজন ভারতীয় রাজনীতিবিদ এবং সিভিল ইঞ্জিনিয়ার, যিনি ২০২১ সাল থেকে গুজরাটের ১৭তম এবং বর্তমান গুজরাট রাজ্যের মুখ্যমন্ত্রী হিসেবে দায়িত্ব পালন করছেন। তিনি ২০১৭ সাল থেকে গুজরাট বিধানসভার ঘাটলোদিয়া বিধানসভা আসন এর সদস্য হিসেবে প্রতিনিধিত্ব করছেন। তিনি বিজেপি'র সদস্য। তিনি তাঁর রাজনৈতিক জীবন শুরু করেছিলেন আহমেদাবাদ এর পৌরসভা সংস্থাগুলির মাধ্যমে।   প্রাথমিক জীবন   ভূপেন্দ্রভাই প্যাটেল ১৫ জুলাই ১৯৬২ সালে গুজরাতি পিতামাতার ঘরে আহমেদাবাদ, গুজরাত, ভারতে জন্মগ্রহণ করেন। তিনি ১৯৮২ সালের এপ্রিল মাসে আহমেদাবাদ এর সরকারী পলিটেকনিক থেকে সিভিল ইঞ্জিনিয়ারিংয়ে ডিপ্লোমা লাভ করেন। তিনি রাষ্ট্রীয় স্বয়ংসেবক সংঘ'র সাথে যুক্ত ছিলেন।   প্রাথমিক ক্যারিয়ার   তিনি পেশায় একজন নির্মাতা। তিনি সর্দারধাম বিশ্ব পাটিদার কেন্দ্র'র ট্রাস্টি এবং বিশ্ব উমিয়া ফাউন্ডেশন'র স্ট্যান্ডিং কমিটির চেয়ারম্যান। তিনি আক্রমবিজ্ঞান আন্দোলন এর অনুসারী, যা দাদা ভাগওয়ান কর্তৃক প্রতিষ্ঠিত। তিনি ক্রিকেট এবং ব্যাডমিন্টনে আগ্রহী।   পৌরসভা সদস্য   প্যাটেল ১৯৯৫-১৯৯৬, ১৯৯৯-২০০০ এবং ২০০৪-২০০৬ সালে মেমনগর নাগরপালিকা’র সদস্য ছিলেন। তিনি ১৯৯৯-২০০০ সালে মেমনগর নাগরপালিকা’র সভাপতি ছিলেন। তিনি ২০০৮ থেকে ২০১০ সাল পর্যন্ত আহমেদাবাদ মিউনিসিপ্যাল কর্পোরেশন (AMC) এর স্কুল বোর্ডের ভাইস চেয়ারম্যান ছিলেন। ২০১০ থেকে ২০১৫ সাল পর্যন্ত তিনি থলতেজ ওয়ার্ড থেকে কাউন্সিলর ছিলেন। তিনি ২০১৫ থেকে ২০১৭ সাল পর্যন্ত আহমেদাবাদ শহর উন্নয়ন কর্তৃপক্ষ (AUDA) এর চেয়ারম্যান ছিলেন। তিনি AMC এর স্ট্যান্ডিং কমিটির চেয়ারম্যান হিসেবেও কাজ করেছেন।   গুজরাট বিধানসভা সদস্য   প্যাটেল ২০১৭ সালের গুজরাট বিধানসভা নির্বাচনে ঘাটলোদিয়া আসন থেকে নির্বাচিত হন, যেখানে তিনি ভারতীয় জাতীয় কংগ্রেস'র শশীকান্ত প্যাটেলকে পরাজিত করেন। তিনি ১,১৭,০০০ ভোটের বিশাল ব্যবধানে জয়ী হন।  তিনি ২০২২ সালের গুজরাট বিধানসভা নির্বাচনে আবারও ঘাটলোদিয়া আসন থেকে বিজয়ী হন, যেখানে তিনি তার নিকটতম প্রতিদ্বন্দ্বী এবং ভারতীয় জাতীয় কংগ্রেস'র প্রার্থী আমিবেন ইয়াগনিককে পরাজিত করেন।  মুখ্যমন্ত্রী  প্রথম মেয়াদ (২০২১ - ২০২২)  ১১ সেপ্টেম্বর ২০২১, বিজয় Rupani গুজরাটের মুখ্যমন্ত্রী পদ থেকে পদত্যাগ করেন। ১২ সেপ্টেম্বর ২০২১ তারিখে গুজরাটে বিজেপি বিধানসভা দলের সভায় প্যাটেলকে ঐক্যমত্যে গুজরাটের মুখ্যমন্ত্রী হিসেবে নির্বাচিত করা হয়। ১৩ সেপ্টেম্বর ২০২১ তারিখে তিনি গুজরাটের মুখ্যমন্ত্রী হিসেবে শপথ গ্রহণ করেন।  ৮ ফেব্রুয়ারি ২০২২, তিনি নতুন গুজরাট আইটি/আইটিইএস নীতি ২০২২-২০২৭ উদ্বোধন করেন। তার সরকার প্রথম রাজ্য হিসেবে কমিটি গঠন করে, যা রাজ্যে একজাতীয় নাগরিক আইন প্রয়োগের পদ্ধতি এবং বাস্তবায়ন পর্যালোচনা করবে।  দ্বিতীয় মেয়াদ (২০২২ - বর্তমান) ২০২২ সালের গুজরাট বিধানসভা নির্বাচনে, ভারতীয় জনতা পার্টি ১৮২ আসনের মধ্যে রেকর্ড ১৫৬টি আসনে বিজয়ী হয়, এবং দলের নেতৃত্বে রাজ্য সরকার ৭ম বার গঠন হয়। ১২ ডিসেম্বর ২০২২, প্যাটেল এই বিশাল জয়ে গুজরাটের মুখ্যমন্ত্রী হিসেবে দ্বিতীয়বার শপথ গ্রহণ করেন।   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:গুজরাতের মুখ্যমন্ত্রী বিষয়শ্রেণী:আহমেদাবাদের রাজনীতিবিদ
বরাহগিরি ভেঙ্কট গিরি (১০ আগস্ট ১৮৯৪ - ২৩ জুন ১৯৮০) ছিলেন ভারতের ৪র্থ রাষ্ট্রপতি। তিনি ২৪ আগস্ট ১৯৬৯ থেকে ২৪ আগস্ট ১৯৭৪ পর্যন্ত ভারতের রাষ্ট্রপতির দায়িত্ব পালন করেন।   আরও দেখুন   তথ্যসূত্র  বহিঃসংযোগ  |-  |-  |-  |-  বিষয়শ্রেণী:১৮৯৪-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:ভারতের রাষ্ট্রপতি বিষয়শ্রেণী:কর্ণাটকের রাজ্যপাল বিষয়শ্রেণী:কেরলের রাজ্যপাল বিষয়শ্রেণী:উত্তরপ্রদেশের রাজ্যপাল বিষয়শ্রেণী:ভারতের কেন্দ্রীয় আইনসভার সদস্য বিষয়শ্রেণী:গঞ্জাম জেলার ব্যক্তি বিষয়শ্রেণী:ভারতরত্ন প্রাপক বিষয়শ্রেণী:ভারতের উপরাষ্ট্রপতি বিষয়শ্রেণী:তামিলনাড়ুর মন্ত্রী বিষয়শ্রেণী:তেলুগু রাজনীতিবিদ বিষয়শ্রেণী:ভারতীয় হিন্দু বিষয়শ্রেণী:ভারতের ভারপ্রাপ্ত রাষ্ট্রপতি বিষয়শ্রেণী:ভারতের শ্রম মন্ত্রী বিষয়শ্রেণী:প্রথম লোকসভার সদস্য বিষয়শ্রেণী:ভারতে রাষ্ট্রীয় শেষকৃত্য বিষয়শ্রেণী:তেলুগু ব্যক্তি বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডাবলিন বিশ্ববিদ্যালয় কলেজের প্রাক্তন শিক্ষার্থী